CELEX: 32011D0705
Language: sk
Date: 2011-10-27 00:00:00
Title: 2011/705/CFSP: Rozhodnutie Rady 2011/705/SZBP z  27. októbra 2011 , ktorým sa zrušuje rozhodnutie 2010/145/SZBP, ktorým sa obnovujú opatrenia na podporu účinného vykonávania mandátu Medzinárodného trestného tribunálu pre bývalú Juhosláviu (ICTY)

28.10.2011   
            
            
               SK
            
            
               Úradný vestník Európskej únie
            
            
               L 281/27
            
         ROZHODNUTIE RADY 2011/705/SZBP
   z 27. októbra 2011,
   ktorým sa zrušuje rozhodnutie 2010/145/SZBP, ktorým sa obnovujú opatrenia na podporu účinného vykonávania mandátu Medzinárodného trestného tribunálu pre bývalú Juhosláviu (ICTY)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:
   
               (1)
            
            
               Rada 8. marca 2010 prijala rozhodnutie 2010/145/SZBP (1), ktorým sa obnovujú opatrenia na podporu účinného vykonávania mandátu Medzinárodného trestného tribunálu pre bývalú Juhosláviu (ICTY). Uvedené rozhodnutie stráca účinnosť 16. marca 2012.
            
         
               (2)
            
            
               Cieľom rozhodnutia 2010/145/SZBP je zamedziť vstup na územia členských štátov alebo prechod cez uvedené územia osobám zapojeným do činností, ktoré pomáhajú osobám na slobode vyhýbať sa spravodlivosti za zločiny, pre ktoré boli obžalované tribunálom ICTY alebo konajú spôsobom, ktorý by mohol sťažovať tomuto tribunálu efektívne vykonávanie jeho mandátu.
            
         
               (3)
            
            
               Do väzby tribunálu ICTY bol 22. júla 2011 presunutý Goran HADŽIČ. Bol poslednou osobou obžalovanou týmto tribunálom, ktorá bola stále na slobode.
            
         
               (4)
            
            
               Rozhodnutie 2010/145/SZBP by sa preto malo zrušiť,
            
         PRIJALA TOTO ROZHODNUTIE:
   Článok 1
   Rozhodnutie 2010/145/SZBP sa týmto zrušuje.
   Článok 2
   Toto rozhodnutie nadobúda účinnosť dňom jeho prijatia.
   
      V Luxemburgu 27. októbra 2011
      
         
            Za Radu
         
         
            predseda
         
         J. MILLER
      
   
   
      (1)  Ú. v. EÚ L 58, 9.3.2010, s. 8.